สโมสรฟุตบอลเอสซีจี เมืองทอง ยูไนเต็ด ในฤดูกาล 2562

การแข่งขันฟุตบอลของสโมสรฟุตบอลเอสซีจี เมืองทอง ยูไนเต็ด ในฤดูกาล 2562 เป็นฤดูกาลที่ 13 ของสโมสรในการแข่งขันฟุตบอลลีกอาชีพของสโมสร และเป็นฤดูกาลที่ 11 ต่อเนื่องในการแข่งขันไทยลีก
ภาพรวมของฤดูกาล.
ตุลาคม 2561.
ก่อนเริ่มต้นฤดูกาล สโมสรได้ทำการปล่อยตัว แซลียู ชาวบราซิล หลังหมดสัญญากับทีม
ในวันที่ 23 ตุลาคม พ.ศ. 2561 สโมสรได้ทำการปล่อยตัว นาโออากิ อาโอยามะ กองหลังชาวญี่ปุ่น หลังหมดสัญญากับทีม โดยย้ายไปกัมบะ โอซากะ
ในวันที่ 24 ตุลาคม พ.ศ. 2561 สโมสรได้ทำการปล่อยตัว พีระพัฒน์ โน๊ตชัยยา และ ทริสตอง โด ให้กับทรูแบงค็อก ยูไนเต็ด
พฤศจิกายน 2561.
ในวันที่ 15 พฤศจิกายน พ.ศ. 2561 สโมสรได้ทำการปล่อยตัว วงศกร ชัยกุลเทวินทร์ ให้กับตราด ด้วยสัญญายืมตัว 1 ปี
ในวันที่ 22 พฤศจิกายน พ.ศ. 2561 สโมสรได้ทำการเปิดตัวมารีโอ ยูโรฟสกี กองกลางชาวมาซิโดเนีย อายุ 32 ปี ซึ่งเคยลงเล่นให้กับสโมสรตั้งแต่ฤดูกาล 2555 จนถึงฤดูกาล 2558
ธันวาคม 2561.
ในวันที่ 3 ธันวาคม พ.ศ. 2561 สโมสรได้ทำการเซ็นสัญญากับ วีระเทพ ป้อมพันธ์ ปีกซ้ายชาวไทย จากจามจุรี ยูไนเต็ด ซึ่งในอดีตเคยเป็นนักฟุตซอล
ในวันที่ 15 ธันวาคม พ.ศ. 2561 สโมสรได้จัดงานแถลงข่าวเปิดตัว อองตู กองหน้าทีมชาติเมียนมา โดยจะสวมเสื้อหมายเลข 9 ลงเล่นให้กับสโมสร ด้วยสัญญายืมตัวจากยะดะนาโบน 1 ปี
ในวันที่ 27 ธันวาคม พ.ศ. 2561 สโมสรได้ทำการเปิดตัว ศุภนันท์ บุรีรัตน์ แบ็กขวาอดีตชุดเยาวชนของสโมสร ด้วยสัญญายืมตัว 1 ปี จากสมุทรปราการ ซิตี้
มกราคม 2562.
ในวันที่ 11 มกราคม พ.ศ. 2562 สโมสรได้ทำการปล่อยตัว ไบฮักกี ไคซาน กองหลังทีมชาติสิงคโปร์ ไปตราด สโมสรที่เลื่อนชั้นขึ้นมาเล่นในไทยลีก ฤดูกาลนี้
ในวันที่ 14 มกราคม พ.ศ. 2562 สโมสรได้ทำการปล่อยตัว กิตติศักดิ์ โฮชิน กองกลางชาวไทย ให้กับไทยฮอนด้า สโมสรในไทยลีก 2
ในวันที่ 16 มกราคม พ.ศ. 2562 โยโกฮามะ เอ็ฟ มารินอส ได้ทำการยืนยันการยืมตัวธีราทร บุญมาทัน แบ็กซ้ายทีมชาติไทย ด้วยสัญญา 1 ปี และการแข่งขันลีโอ ปรีซีซันคัพ รอบคัดเลือก ที่สนามกีฬาองค์การบริหารส่วนจังหวัดสมุทรสาคร จังหวัดสมุทรสาคร โดยเอสซีจี เมืองทอง ชนะไทยยูเนียน สมุทรสาคร 1–0 จากการทำประตูของวีระวุฒิ กาเหย็ม
ในวันที่ 20 มกราคม พ.ศ. 2562 การแข่งขันลีโอ ปรีซีซันคัพ รอบเออีซี ที่เอสซีจี สเตเดียม โดยเอสซีจี เมืองทอง แพ้ฮานอย 1–3 ซึ่งเอสซีจี เมืองทอง ได้ประตูจากเอเบร์ชี จากลูกจุดโทษในช่วงท้ายครึ่งแรก
ในวันที่ 24 มกราคม พ.ศ. 2562 สโมสรได้ทำการปล่อยตัว ฌาฌา กองหน้าชาวบราซิล หลังจากมีการเซ็นสัญญา 1 ปีเมื่อต้นฤดูกาลก่อน
ในวันที่ 31 มกราคม พ.ศ. 2562 สโมสรได้ทำการเปิดตัว โอ บัน-ซุก กองหลังทีมชาติเกาหลีใต้ โดยเป็นสัญญายืมตัวจากอัลวาเซิล 1 ปี
กุมภาพันธ์ 2562.
ในวันที่ 1 กุมภาพันธ์ พ.ศ. 2562 สโมสรได้ทำการปล่อยตัว พุทธิพงษ์ พรมลี ผู้รักษาประตูสำรองของทีมให้กับนครปฐม ยูไนเต็ด
ในวันที่ 7 กุมภาพันธ์ พ.ศ. 2562 สโมสรได้ทำการแถลงข่าวเปิดตัว ดั่ง วัน เลิม ผู้รักษาประตูทีมชาติเวียดนาม ซึ่งลงเล่นในการแข่งขันเอเชียนคัพ 2019 โดยเซ็นสัญญา 3 ปี
ในวันที่ 8 กุมภาพันธ์ พ.ศ. 2562 สโมสรได้ทำการปล่อยตัว กัมพล ปฐมอรรฆย์กุล ให้กับชลบุรี ด้วยสัญญายืมตัว 1 ปี
ในวันที่ 15 กุมภาพันธ์ พ.ศ. 2562 สโมสรได้ทำการปล่อยตัว นุกูลกิจ ครุฑใหญ่ ให้กับตราด ด้วยสัญญายืมตัว 1 ปี
ในวันที่ 18 กุมภาพันธ์ พ.ศ. 2562 สโมสรได้ทำการปล่อยตัว เจนรบ สำเภาดี ให้กับตราด ด้วยสัญญายืมตัว 1 ปี
ในวันที่ 24 กุมภาพันธ์ พ.ศ. 2562 นัดแรกของสโมสรในการแข่งขันไทยลีก ฤดูกาล 2562 ที่เอสซีจีสเตเดียม โดยแพ้พีที ประจวบ 0–1
มีนาคม 2562.
ในวันที่ 2 มีนาคม พ.ศ. 2562 การแข่งขันไทยลีก ฤดูกาล 2562 นัดที่ 2 ณ สนามกีฬาธรรมศาสตร์ รังสิต แพ้ทรูแบงค็อก ยูไนเต็ด 1–0
ในวันที่ 31 มีนาคม พ.ศ. 2562 การแข่งขันไทยลีกนัดที่ 5 พบกับราชบุรี มิตรผล ที่มิตรผลสเตเดียม โดยเมืองทองแพ้ 2–0 ซึ่งหลังจากการแข่งขัน ไพโรจน์ บวรวัฒนดิลก หัวหน้าผู้ฝึกสอน ได้ตัดสินใจลาออกจากตำแหน่ง หลังจากทำได้เพียง 6 คะแนนจาก 5 นัด ซึ่งเป็นการเริ่มต้นฤดูกาลที่แย่ที่สุดในประวัติศาสตร์สโมสร
 "ณ วันที่ 21 กันยายน 2562"
นัดกระชับมิตร.
      ชนะ
      เสมอ
      แพ้
การแข่งขัน.
      ชนะ
      เสมอ
      แพ้